Ellen Auensen

Ellen Auensen (født 28. juni 1944) er en norsk avistegner og illustratør.

Etter examen artium fra Oslo katedralskole i 1963, tok hun utdannelse ved Kunst- og håndverksskolen i Oslo 1964–68. Fra 1969 til 1978 var hun politisk tegner i Morgenbladet, der hun leverte karikaturer og kommenterte politiske begivenheter, ofte med tekster av redaktør Knut Bøckman.  Disse ble utgitt i tre samlinger 1973–75 og hun fikk Narvesenprisen i 1973.  Hun har også hatt tegninger i Morgenavisen, Adresseavisen, Sandefjords Blad, Fredriksstad Blad, Universitas og Farmand.

I 1978 flyttet Ellen Auensen til Sverige der hun begynte som tegner for svensk fjernsyn, ved siden av oppdrag for Bonniers forlag.  Hun ble innklaget til Radionämnden blant annet for sine karikeringer av Olof Palme, ifølge henne selv fordi Sverige var mer uvant med denne kunstformen.

Siden 1990 har hun bodd i Oslo, og illustrert bøker.  Hun tegnet flere norske frimerker:  NK1339 og NK1340 (barneleker, 1998) og NK1376 og NK1377 (julefrimerker, 1999).

Samlinger av daglige tegninger i Morgenbladet

Illustrerte bøker 
 P. Chr. Asbjørnsen, En gammeldags juleaften, Minervar 1968.

Referanser

Eksterne lenker 
 
  Bildeeksempler fra Tegnerforbundets bibliotek

Norske tegnere
Norske avistegnere
Norske karikaturtegnere
Norske illustratører
Personer fra Oslo